cyanic-selkie/wikianc huggingface dataset:
Riddick Bowe
Profesjonell karriere
I 1992 hadde Bowe 31 seire, hvorav 30 på knockout. Han var da ranket som nummer én i verden og fikk retten til tittelkamp mot den ubestridte verdensmesteren Evander Holyfield. Bowe vant etter en brutal kamp i Las Vegas. Etter å ha erobret tittelen signerte han sponsoravtaler i millionklassen med sportsmerket Fila og med fjernsynskanalen HBO. Bowes manager Rock Newman arrangerte så «Bowe World Tour», der Bowe blant annet hilste på amerikanske soldater i Somalia, og møtte paven i Roma.
Bowe mot Lewis
Riddick Bowe møtte så Lennox Lewis, som nå bokset som britisk statsborger. Bowe og Lewis bega seg inn på kraftige munnhuggerier ved flere anledninger og interessen rundt kampen var stor. Etter at Lewis hadde slått Razor Ruddock i London, vant han retten til å møte Riddick Bowe. Partene forhandlet, men kom ikke til enighet om de økonomiske betingelsene. Lewis ble dermed mester uten kamp i WBC, mens Bowe fortsatt var mester i forbundene WBA og IBF.
Bowe forsvarte i stedet de to andre titlene mot tidligere verdensmester Michel Dokes, og senere mot Jesse Ferguson. Disse kampene vant han på knockout i henholdsvis første og andre runde. En kamp mot Lewis ble på høsten 1994 planlagt arrangert i mars 1995, men da Lewis ble slått ut i september 1994 av amerikaneren Oliver McCall på hjemmebane i London Arena, ble kampen kansellert.
Bowe mot Holyfield
Bowe gikk i stedet returkamp mot Evander Holyfield i Las Vegas og mistet mesterbeltene i en meget jevn batalje. I 7. runde landet en mann i fallskjerm i ringen, og kampen ble stoppet i 20 minutter. Lenge var det usikkert om kampen i det hele tatt skulle fortsette, og Bowes kone ble måtte kjøres til sykehus på grunn av et illebefinnende.
I 1995 ble Bowe igjen verdensmester da han slo briten Herbie Hide i kamp om WBO-tittelen. Etter å ha slått Holyfield på knockout i 8. runde i den tredje kampen mellom de to, møtte en utrent og overvektig Bowe i 1996 polakken Andrew Golota, som han trodde skulle bli lett match. Etter den tredje kampen mot Holyfield var Bowe regnet som den beste i tungvektsklassen og en tittelkamp var rett rundt hjørnet. Kampen ble svært dramatisk og endte med at Golota ble diskvalifisert etter flere slag under beltestedet. Kampen endte med masseslagsmål mellom polske og amerikanske fans, og flere titalls tilskuere ble skadet under opptøyene.
I returkampen ble Andrew Golota diskvalifisert for lave slag. Begge bokserne var nede i canavasen, og Golota slet med et blødende sår over venstre øye. Golota ble i tillegg trukket poeng for å ha skallet Bowe tidlig i kampen. Riddick Bowe la opp etter kampene mot Golota.
Etter boksekarrieren
Riddick Bowe vervet seg til US Marines, men etter 11 dager orket ikke han mere, og ble fritatt fra tjenesten.
I løpet av sin karriere fikk han 42 seire og ett tap i løpet av 44 kamper. 33 av kampene vant han på knockout. Én kamp ble erklært «no contest» da Bowe slo Buster Mathis Jr, som tidlig i kampen var nede i knestående.
I 1999 ble Bowe arrestert for å ha kidnappet sine barn fra sin kone og truet henne med kniv. Kjendis-advokat Johnnie Cochran var Bowes forsvarer i saken. Han hevdet at Bowe hadde fått en hjerneskade etter kampene mot Andrew Golota, og avspilte blant annet av et intervjuopptak etter den siste kampen der Bowe hadde tydelige taleproblemer og virket snøvlende. Dette ble ført som bevis i saken, der Riddick Bowe ble dømt til 17 måneders fengsel.
Jamaica under Vinter-OL for ungdom 2016
Jamaica deltok under Vinter-OL for ungdom 2016 fra 12. februar til 21. februar 2016 i Lillehammer i Norge. Troppen bestod av en utøver, Daniel Mayhew. Han deltok i øvelsen monobob.
Granville County
Granville County er et fylke i den amerikanske delstaten Nord-Carolina.
Trichomagdalis
Trichomagdalis er en slekt av snutebiller. De er middelsstore, avlange snutebiller uten skjell på kroppen.
Utseende
Middelsstore, avlange, parallellsidige snutebiller. Kroppen er mørkfarget, oftest svart, gjerne med en blålig metallglans, og de mangler skjellkledning. Hodet er middels stort med store, flate fasettøyne og en ganske lang, tynn snute. Antennene er knebøyde, ganske slanke med en markert kølle ytterst, og sitter festet omtrent midt på snuten. Brystskjoldet (pronotum) er bredere enn langt, med avrundede sider, markert tilsmalnet framover, på oversiden kraftig og tett punktert. Dekkvingene er litt bredere enn brystskjoldet, parallellsidige, med markerte skuldre. De har sterkt markerte punktrader. Beina er forholdsvis korte, lårene med kraftige tenner på undersiden.
Levevis
Larvene utvikler seg i død ved, som oftest like under sevjelaget på små, nylig døde grener eller kvister. De fleste nordiske artene lever på arter i rosefamilien (blant annet rogn, hagtorn, eple, pære, plomme og kirsebær) eller på furu, men en art lever også på bjørk.
Utbredelse
Slekten er utbredt langs vestkysten av Nord-Amerika (California).
Systematisk inndeling
Disse billene blir ofte plassert i underfamilien Molytinae.
Tomas H.V. Mørkrid
Tomas Hermann Vasskog Mørkrid (født 1962) er en norsk lyriker, forfatter, forteller og spillskaper.
Gjennom elleve år på skolen i Øvre Årdal, 1969 til 1980, ble han mobbet, uten at lærerne grep inn. I 1986 flyttet han til Oslo, og begynte jobbe i personalbarnehagen til Statens senter for barne og ungdoms-psykiatri. Han debuterte i 1996 med diktsamlingen Munnfullmåne.
Måløyraidet
Måløyraidet, engelsk kodenavn Operation Archery, var en aksjon under andre verdenskrig som foregikk på Vågsøy og Måløy 26.–28. desember 1941. Raidet ble planlagt, ledet og gjennomført av den britiske militærenheten Special Operations Executive (SOE). 576 militære deltok i den allierte landgangsoperasjonen, hvorav 33 norske. Flere skip og militæranlegg som tilhørte den tyske okkupasjonsmakten ble ødelagt, og i alt nesten 170 personer ble drept.
William Robinson (svømmer)
William Walker Robinson (født 23. juni 1870, død 4. juli 1940) var en britisk svømmer som deltok i de olympiske leker 1908 i London.
Brudekrone
Brudekrone er en krone som en brud bærer på hodet i et bryllup. Slik hodepynt er kjent fra flere europeiske land fra omkring år 400. Kronene oppstod i middelalderen som del av inventaret i katolske kirker; der prydet de statuene av jomfru Maria, «himmelens dronning», og ble lånt ut som tegn på kyskhet til bruk under vielsene. Etter påvirkning fra adel og borgerskap ble skikken videreført blant bønder og vanlige folk i Norden etter reformasjonen på 1500-tallet.
William Robinson (svømmer)
Robinson vant en olympisk sølvmedalje i svømming under OL 1908 i London. Han kom på andreplass i finalen på 200 meter rygg, bak sin landsmann Frederick Holman som vant med tiden 3.09,2 som var ny verdensrekord.
Brudekrone
I de ortodokse kirkene er det tradisjon for at både brud og brudgom bærer krone. Der inngår kroninga som del av bryllupsseremonien. I Hellas lages kronene vanligvis av blomster og tas med hjem, i Russland er de av metall og oppbevares i kirkene.
Måløyraidet
Bakgrunn
Aksjonen ble gjennomført i romjulen 1941 (26.–28. desember). Parallelt med raidet på Vestlandet, ble Operation Anklet iverksatt mot Reine og Moskenes i Lofoten. Operasjon Anklet i Lofoten var først og fremst iverksatt som en avledningsmanøver for den større Archery-operasjonen rettet mot mål i Måløy og på Vågsøy. Disse to var de første større, kombinerte angrepene etter at Norwegian Independent Company No. 1, (populært kalt Kompani Linge) var formelt organisert.
I Operasjon Archery deltok en styrke på 576 mann, av dem 51 offiserer. Blant disse var Martin Linge og 15 andre fra Kompani Linge. Fabrikker, lagerbygninger samt de tyske forlegningene i målområdet ble påført skader og 8 skip ble senket. Angrepet var militært sett vellykket, men Linge selv falt. En sivil nordmann ble også drept.
Brudekrone
Brudekroner i Norge
Flere steder i Norge er det gamle tradisjoner for store brudekroner. De første skal ha blitt bestilt av håndverkere i Bergen på slutten av 1500-tallet. Mange steder er de fortsatt til utleie. Brudekrone og utslått hår skulle være tegn på renhet og seksuell urørhet, og det kunne være høye bøter i straff om noen som ikke var jomfru, brukte det. Brudekronene er gjerne i sølv og rikt utsmykket; motiver som går igjen er blant annet vaktende haner og duer, et symbol på jomfruelighet. Tradisjonelle brudekroner bæres gjerne sammen med bunad.
Liste over Nordens største byer
Dette er en liste over de største byområdene i Norden. Innbyggertallene er basert på offentlig statistikk over innbyggere i tettsteder. I Danmark, Finland, Island og Norge offentliggjøres slik statistikk årlig. Tallene for Norge og Danmark er fra 1. januar 2021, og for Finland 31. desember 2019. I Sverige publiseres tallene bare hvert femte år, og tallene for Sverige er fra 31.12.2020. For Island og Reykjaviks del er tallene fra 1. januar 2021.
Brudekrone
Eksempler
Galleriet viser norske brudekroner i sølv fra samlingene i Norsk Folkemuseum.
Tomas H.V. Mørkrid
Mørkrid har også forfattet andre rollespill, som Muu (1989) og Pervo (1992). I mange år har han vært en fremtredende person i norsk rollespillmiljø og en viktig bidragsyter og pådriver for norske rollespill. Gjennom Trafo og stiftelsen Norske Rollespill, som han drev, har han vært konsulent for en rekke andre norske rollespill; som for eksempel Draug og Itras By. I 2012 ble han av spillforeningen Hyperion utnevnt til «storkommandør av Det Gyldne Horn» som påskjønnelse for innsatsen.
Max Payne
Max Payne er et tredjepersons skytespill utviklet av det finske firmaet Remedy Entertainment. Spillet med utgitt for Windows i juli 2001. Senere ble spillet utgitt for Xbox, PlayStation 2 og GameBoy Advanced av Rockstar Games.
Spilleren blir opprinnelig bevæpnet med en pistol, men etter hvert som spillet utvikler seg blir andre våpen også tilgjengelige. Enkelte våpen kan brukes to ganger for å øke ildkraften, men på bekostning av økt forbruk av ammunisjon. Når spilleren blir skadd, er det mulig å ta smertestillende midler, som finnes på samtlige nivåer. Et annet spill-modus "Dead on Arrival" eksisterer, som begrenser muligheten for lagring per kapittel. Eller et modus som tvinger spilleren til å gjennomføre hvert kapittel innenfor et begrenset tidsrom.
Handling
Spillet begynner i januar 2001, når New York er ferdig med å oppleve den verste snøstormen i byens historie. Spilleren får rollen som Max Payne, en tidligere agent fra Drug Enforcement Administration, som står på toppen av en ødelagt skyskraper når politiet ankommer. Spilleren opplever et tilbakeblikk fra tre år tidligere. Tilbake i august 1998 kom Max Payne hjem til New Jersey for å oppdage at en trio tilsynelatende rusmiddelavhengige personer hadde brutt seg inn i huset hans. Max forsøkte å hjelpe familien sin, men var for seint ute: Hans kone Michelle og deres nyfødte datter Rose var allerede brutalt myrdet. Tre år senere arbeider Max undercover for Punchinello Mafia, som er ansvarlig for menneskehandel, og narkotikasalg av et nytt rusmiddel som kalles for Valkyr. Men etter en skuddveksling blir Max hovedmistenkt for et mord. I tillegg oppdager mafiaen at han egentlig arbeider for politiet, og de ønsker ham derfor umiddelbart død.
Knattspyrnufélag Akureyrar
Knattspyrnufélag Akureyrar også kjent som bare KA er en islandsk sportsklubb i Akureyri som ble grunnlagt 8. januar 1928. De spiller hjemmekampene sine på Akureyrarvöllur stadion i Akureyri.
Foruten fotball, som klubben har spesialisert seg på, driver KA håndball, tennis, badminton, bordtennis, judo og volleyball.
Tommer kvikksølv
Tommer kvikksølv (fra engelsk: ) er en enhet for trykk med symbolet inHg. Enheten stammer fra kvikksølvbarometeret, som først ble tatt i bruk i 1643 av Evangelista Torricelli, en elev av Galileo Galilei. Den brukes imidlertid fremdeles i enkelte sammenhenger innen for eksempel luftfart.
Enheten er definert som trykket fra en 1 tomme høy kvikksølvsøyle ved 0 ℃ og standardtyngdekraft:
I eldre litteratur ble en tomme kvikksølv ofte definert ved 15,6 ℃:
Donnie Wahlberg
Donald Edmond «Donnie» Wahlberg jr. (født 17. august 1969) er en amerikansk skuespiller og artist fra Boston i Massachusetts. Han er medlem av det amerikanske boybandet New Kids on the Block.
Wahlberg debuterte som skuespiller i 1996 med filmen Bullet, der Mickey Rourke og Tupac Shakur hadde hovedrollene. Samme år dukket han som en av kidnapperne i filmen Ransom med Mel Gibson. Wahlberg fikk oppmerksomhet for sin rolle i filmen The Sixth Sense fra 1999, der han spilte en tidligere pasient av Bruce Willis' rollefigur i begynnelsen av filmen. Denne rollen var opprinnelig beregnet for en 13 år gammel gutt, inntil Wahlberg møtte forfatter og regissør M. Night Shyamalan. I 2001 fikk Wahlberg en rolle i TV-miniserien Krigens brorskap, der handlingen er lagt til den andre verdenskrig.
Wahlberg hadde også hovedrollen i dramaserien Boomtown, som gikk på NBC i 2002 og 2003. Der spilte han en etterforsker i Los Angeles-politiet. I 2005 spilte Wahlberg rollen som etterforsker Eric Matthews i filmen Saw II. Han gjentok denne rollen i Saw III i 2006 og på nytt i Saw IV i 2007. I oppfølgeren Saw V i 2008 var han med via arkivopptak fra de forrige filmene. I 2006 hadde Wahlberg rollen som løytnant Burton i filmen Annapolis, med James Franco i hovedrollen. I september 2006 hadde Wahlberg hovedrollen i den kortlivede TV-serien Runaway. I 2007 spilte han mot John Leguizamo i TV-serien The Kill Point, og i 2008 var han med i Righteous Kill, der han spilte mot Robert De Niro og Al Pacino.
Wahlberg innehar en av hovedrollene som detektiv i TV-serien Blue Bloods, der handlingen er lagt til New York City. I USA sendes serien på kanalen CBS.
Privatliv
Wahlberg er nest yngst av ni barn og har irsk, engelsk og svensk opphav. Han er bror til skuespilleren Mark Wahlberg.
Wahlberg giftet seg med Kim Fey den 20. august 1999. De fikk to barn sammen før de tok ut skilsmisse den 13. august 2008.
Det svenske monarkiet
Det svenske monarkiet er et arvelig konstitusjonelt monarki hvor monarken er statsoverhode, men i realiteten bare har seremoniell betydning.
I middelalderen ble svenske konger valgt. I 1544 ble det innført arvemonarki gjennom en riksdagsbeslutning i Västerås. Under Gustav Vasas etterfølgere kom makten til å bli delt mellom riksdagen, riksrådet og monarken. Dette varte til 1680, da kong Karl XI gjorde seg eneveldig. Etter at Karl XII var død fulgte frihetstiden, da det kongelige eneveldet ble opphevet og monarkens stilling var svak. Perioden endte med at Gustav III gjennom det som kan ses som en form for statskupp oppnådde større makt og til sist gjorde seg eneveldig. Siden har kongens makt minsket. I 1975 fant det sted en lovendring som fratok monarken nær sagt alle politiske oppgaver.
Det svenske kongehusets offisielle nettsted Kungahuset.se
Mount Lucania
Mount Lucania er det tredje høyeste fjellet i Canada. En fjellrygg forbinder Mount Lucania med Mount Steele (5 073 moh), det femte høyeste i Canada. Lucania ble navngitt av Hertugen av Abruzzi da han sto på toppen av Mount Saint Elias den 31. juli 1897 etter å ha fullført programmet «første oppstigninger». Han så Lucania på lang avstand, forbi Mount Logan og  fikk umiddelbart innflytelse om å kalle den opp «etter at skipet som bragte ekspedisjonen fra Liverpool til New York», RMS «Lucania».
Økonomisk Rapport
Økonomisk Rapport var et månedsmagasin som ble gitt ut av Fora Medier.
Magasinet ble etablert i 1974 av Hjemmet og gjennomgikk flere endringer og skiftet eiere før det ble nedlagt i 2013.
Mount Lucania
Lucania ble besteget for andre gang i 1967 av en gruppe ledet av Gerry Rosch.
Litteratur
David Roberts: Escape from Lucania: An Epic Story of Survival (2002), Simon & Schuster, ISBN 0-7432-2432-9.
Økonomisk Rapport
Ansvarlig redaktør var Terje Aurdal.
Corbin Watson
Corbin Watson (født 6. januar 1987 i Kingsville i Ontario) er en canadisk kjelkehockeyspiller. Han har to paralympiske medaljer i kjelkehockey for Canada, og fire VM-medaljer, hvorav to gull.
Bakgrunn
Watsons funksjonshemming skyldes at han måtte amputere nedre del av høyre fot etter en bilulykke i november 2006. Han begynte med kjelkehockey i Windsor Ice Bullets i 2008, og debuterte på det canadiske landslaget i 2009.
Idrettskarriere
Han deltok på Canadas lag som kom på andreplass i World Sledge Hockey Challenge 2009. Han deltok i Japan Para Ice Sledge Hockey Championship 2011, der Canada fikk sølvmedalje. Samme år vant Canada begge World Sledge Hockey Challenge-turneringene som ble arrangert dette året (april og november).
Han deltok på Canadas lag som vant World Sledge Hockey Challenge 2013, og han deltok også i VM i kjelkehockey 2013, der Canada vant finalen 1-0 over USA. De fikk bronse i kjelkehockey under Paralympiske vinterleker 2014.
I 2015 fikk Canada bronse i World Sledge Hockey Challenge, og de fikk sølv i VM i kjelkehockey 2015, der USA vant finalen med 3-0. De vant Turin Para Ice Hockey International Tournament 2015, og fikk sølv i begge World Sledge Hockey Challenge-turneringene i 2016.
I VM i kjelkehockey 2017 vant Canada mesterskapet, etter at de slo USA 4-1 i finalen. I World Sledge Hockey Challenge 2017 kom Canada på andreplass, og de vant Turin Para Ice Hockey International Tournament 2017.
Ravneporten
Ravneporten (originaltittel: Raven's Gate) er en bok laget av den britiske forfatteren Anthony Horowitz og er den første boka i serien om De fem utvalgte.
Handlingsreferat
Mørket venter på den andre siden
''”Dere er innblandet i noe mye større og mer utrolig enn dere noensinne kunne forestille dere. Enten dere liker det eller ikke, har dere begynt på en reise uten å vite det, og dere har ingen vei tilbake.”''
Som oppdratt i et fosterhjem, var Matthew Freeman aldri en vanlig gutt. Som liten døde foreldrene hans i en bilulykke og Matthew ble sendt for å leve med morens halvsøster Gwenda Davis og samboeren Brian Conran, begge var likegyldige og passet aldri foreldrerollen. Etter at ”Kelvin”, en antatt venn, lokker han til å stjele DVD-er fra et lokalt lager, blir en forferdelig forbrytelse begått og Matt blir dradd inn til lovens lange arm. Han får valget mellom å komme i ungdomsfengsel eller være med i PUFF – prosjektet. Han blir sendt til Yorkshire som en del av rehabiliteringsprosjektet PUFF, bare for å finne seg selv i midten av det skumleste som kunne skjedd. Og Matt finner fort ut at alle i landsbyen Lesser Malling har demoniske planer for ham og hele verden! Etter flere forsøk på å flykte, på grunn av dødsfallet til to av hans allierte, har han ikke noe annet valg enn å bli og utforske Lesser Malling... Han avslører en stor hemmelighet – en innflytelsesrik, verdensomspennende gruppe personer tilkoblet myndighetene, flere globale hemmelige tjenester, forretninger og organisasjonen kalt Nexus strever med å beskytte verden. De onde vesenene kalt De Gamle, som ble forvist for lenge siden av bare fire gutter og en jente (De fem utvalgte), er ikke langt i fra å bli sluppet løs fra deres fengsel. Ondskapsfulle hekser og trollmenn i Lesser Malling vil at de skal komme tilbake til den menneskelige verdenen, og Matt finner ut at han er en av de fem barna spådd til å stoppe De Gamle. Ved hjelp fra den mystiske organisasjonen kjent som Nexus, den uvillige journalisten Richard Cole og likedan Matts kraftige, men uforutsigbare krefter, må han finne en måte å stoppe Ravneporten fra å bli åpnet enda en gang, og dermed hindre De Gamle fra å bli sluppet løs i en intetanende verden.
Hovedperson
Matthew Freeman, 14 år gammel foreldreløs i Ipswich, London.
Han har vært sammen med den gale gjengen av venner siden han bosatte seg i Ipswich. Nå, lever han med hans tante og hennes kjæreste. Foreldrene hans døde i en bilulykke når han var veldig ung. Matt bestemmer seg for å være med på PUFF – prosjektet etter at han blir tatt for å begå en forbrytelse. Han flytter sammen med Ms. Deverill, og finner fort ut at det er noe uhyggelig med denne landsbyen. Matt må lære hvem han virkelig er, og kontrollere kreftene han har blitt gitt for å redde verden.
Bipersoner
Kelvin, Matts 17-år gamle venn.
Kelvin tar Matt under hans vinge når han kommer. Charles, hans bror, fortalte guttene om et lager som de kunne rane. Kelvin stikker ned sikkerhetsvakta, og legger skylda på Matt. Han blir sendt til fengsel, og Matt blir sendt til PUFF – prosjektet for hans deltagelse i forbrytelsen.
Hun er en dame på rundt om 50, som lever i en landsby i Yorkshire. Matt synes hun virker merkelig, og senere blir mistanken bekreftet. Hun blir avslørt som en heks som hele tiden har visstom Matt’s spesielle evner. Hun prøver å gjøre han til et menneske offer, men på slutten klarer han å flykte.
Richard Cole, en journalist for Greater Malling Gazette.
Matt forteller han alt som har skjedd med ham i Lesser Malling siden han flyttet der. Han tror ikke på Matt i begynnelsen, men bestemmer seg for å hjelpe Matt å løse mysteriet i landsbyen. På slutten av historien, blir han Matt’s nylig adopterte forelder.
Andre personer. Det er også mange andre mindre betydningsfulle personer som viser Matt velvilje og prøver å hjelpe ham med oppdraget sitt. Mange av disse personene ender opp som ofre for landsbyboerne så fort de finner ut at noen hjelper Matt.
Twilight Anniversaries
Twilight Anniversaries er en musikk-EP med I Was A King. EP-en ble utgitt i 2011.
Greene County (Nord-Carolina)
Greene County er et fylke i den amerikanske delstaten Nord-Carolina.
Crateús
Crateús er en kommune i delstaten Ceará i nordøstregionen av Brasil.
Lolita
Lolita er en roman av den russiske forfatteren Vladimir Nabokov som utkom på det lille Paris-forlaget Olympia Press i 1955 og deretter i New York i 1958. Romanen var svært kontroversiell da den ble utgitt, men er i dag regnet som en klassiker. I 2002 ble den stemt frem til Bokklubbens Verdensbibliotek, som skal utgjøre de hundre viktigste og beste bøkene gjennom tidene.
Handling
Humbert Humbert blir født i 1910. Han åpner memoarene sine med å skildre barndommen på den franske Riviera, der han forelsker seg i barndomsvenninnen Annabelle Leigh. Etter at hun dør av tyfus utvikler Humbert en besettelse overfor jenter mellom 9 og 14 år, som han kaller «nymfer». Etter å ha tatt høyere utdannelse jobber Humbert som engelsklærer og lærebokredaktør, og flytter til USA for å unnslippe krigen. I 1947 slå han seg ned i småbyen Ramsdale i New England for å konsentrere seg om bokskriving.
Han leier et rom hos enken Charlotte Haze, siden han raskt ser at datteren i huset, Dolores, er en «perfekt nymfe». Han tilfredsstiller sitt begjær på diskret måter, gjennom tilsynelatende uskyldig fysisk kontakt med Dolores (som går under kjælenavnene «Dolly», «Lo», «Lola» og «Lolita»). Da Dolores drar på sommerleir, erklærer Charlotte sin kjærlighet for ham, og krever ekteskap eller flytting. Humbert aksepterer, av sine egne grunner, og de lever tilsynelatende lykkelige en stund. En dag leser Charlotte Humberts dagbok, som tydelig avslører begjæret etter datteren. Forskrekket konfronterer hun ham, og Humbert prøver å forklare at dagboken er utkast til en roman. Hun blir ikke overbevist, og på vei for å advare sine venner om Humbert blir hun påkjørt og dør. Etter begravelsen henter Humbert Dolores på sommerleiren, men sier at moren er syk, og de tar inn på hotell. Han lurer i henne sovemedisin for å få sin vilje med henne uten at hun merker det. Mens han venter på at hun skal sovne går han rundt i hotellet og kommer i snakk med en annen hotellgjest som sier ting som tyder på at han vet hva som foregår på Humberts rom. Da Humbert kommer tilbake viser det seg at bedøvelsen var for mild, og Dolores våkner hyppig. Neste morgen forteller hun at hun mistet jomfrudommen på sommerleir året før. Humbert avslører at moren er død, og forsøker å trøste Dolores som best han kan. Når de tar inn på et nytt hotell om kvelden, aksepterer Dolores hans seksuelle fremstøt.
I den følgende tiden reiser de med bil gjennom hele USA, mens de overnatter på moteller. Humbert må etter hvert bestikke Dolores i større og større grad for å holde på hennes seksuelle interesse. De slår seg ned i byen Beardsley i New England, der Humbert framstår som Dolores’ far og hun begynner på en privatskole for jenter. Humbert blir stadig mer sjalu overfor Dolores sosiale kontakt hvor det er gutter til stede, og han forbyr henne å date eller feste. Skolens rektor ber ham tillate at hun i alle fall får delta i skoleteateret, som spiller et stykke ved samme navn som byen der Humbert møtte den mystiske gjesten. Dagen før premieren oppstår en alvorlig krangel mellom Humbert og Dolores, som stikker av. Da Humbert finner henne sier hun at hun vil at de skal forlate byen og fortsette å reise som før. Humbert er svært positiv til dette, og de drar.
Under reisen blir han imidlertid mistenksom og føler at de forfølges av noen, og at Dolores ser ut til å kjenne ham. Mannen er Clare Quilty, en av Charlottes gamle venner og en berømt dramatiker som har skrevet skuespillet på Dolores skoleteater. I Colorado-fjellene blir Dolores syk, og Humbert får henne innlagt på et lokalt sykehus, men neste dag er hun borte, og sykehuset forteller at hennes «onkel» hentet henne kvelden før. Humbert begir seg ut på en frenetisk jakt for å finne henne og kidnapperen, men uten hell.
De følgende to årene er Humbert sterkt nedbrutt og holder såvidt hodet over vannet i et delvis fungerende forhold med Rita, en ung alkoholiker. Plutselig mottar han en dag et brev fra nå 17 år gamle Dolores: Hun er gift, gravid og lutfattig, og ber ham sende penger. Selv om adressen er hemmelig, sporer den hevngjerrige Humbert henne opp, væpnet med pistol. Han gir henne hele arven hun har rett på fra sin mor. Dolores avslører at det var Quilty som bortførte henne fra sykehuset. Hun var forelsket i ham og hadde avtalt forsvinningen med ham, men da hun nektet å delta i Quiltys pornografiske filminnspilling, kastet han henne på gaten. Der møtte hun ektemannen Richard Schiller, en jevngammel døv mekaniker, som er uvitende om hele historien. Humbert ber henne fortvilet om å bli med seg, men Dolores nekter, smilende. Humbert drar til Quiltys herregård: et sted preget av rus og grenseprengende sex. Han dreper Quilty, og blir arrestert. På fengselscella tenker han gjennom det som har skjedd, og skriver ned memoarene sine. Han avslutter med å understreke sin store kjærlighet for Dolores, og ber om at dagboken ikke må publiseres før etter hennes død.
Et forord av John Ray Jr., utgiver av fagbøker i psykologi, presenterer teksten som memoarene til «Humbert Humbert», pseudonym for en drapstiltalt som nylig døde i fengsel av hjertesykdom. Der avsløres det også at dagboken er autentisk, samt hvordan det gikk med de andre karakterene i boken. Blant annet nevnes «Fru Richard F. Schiller», som døde i barselseng i 1952.
Utgivelser
Etter fem års arbeid avsluttet Nabokov Lolita 6. desember 1953. På grunn av bokens tema hadde han til hensikt å utgi den under psevdonym. Manuskriptet ble imidlertid refusert av en rekke forlag, som Viking, Simon & Schuster, New Directions, Farrar, Straus og Doubleday. Etter disse avslagene fikk han gitt boken ut i Frankrike. Takket være hans oversetter Doussia Ergaz nådde den Maurice Girodias i Olympia Press, som gav ut erotisk og avantgarde-litteratur.
Mottakelse
Boken vakte internasjonal oppmerksomhet, men ble ikke utgitt i USA før 1958 på grunn av sine skildringer av et forhold mellom en middelaldrende mann og hans stedatter. Som i flere av Nabokovs romaner er det spenninger mellom fortellerfigurens virkelighetsfremstilling og den virkelighet som kan skimtes av leseren.
I andre media
Nabokov er oppgitt som opphavsmann til manuskriptet for 1962-filmatiseringen av Lolita, men regissør Stanley Kubrick brukte bare deler av det. I 1974 ble forfatterens originale filmmanuskript utgitt. Boken bygde opprinnelig på manuskriptet Trollmannen fra Paris-tiden i slutten av 1930-årene (senere utgitt separat). I 1984 utarbeiet Edward Albee en sceneversjon av romanen. En mer tro filmversjon ble regissert av Adrian Lyne med Lolita fra 1997.
Innen visse kretser var Nabokov en kjent sommerfuglsamler («lepidopterist»), noe han også refererte til i sitt Lolita-manuskript.
Chaplinbiografen Joyce Milton hevdet i biografien Tramp: The Life of Charlie Chaplin at Nabokovs inspirasjon til boken var ekteskapet mellom Charlie Chaplin og Lita Grey fra 1924.
Etymologisk opphav
Navnet «Lolita» er en spansk variant av kvinnenavnet Dolores, med kortform Lola (i betydningen Lille Lola). I tråd med romanens tema og som følge av denne, brukes ordet Lolita i dag som en betegnelse på en seksuelt provoserende ung jente.
Oljesølet under Gulfkrigen
Oljesølet under Gulfkrigen er regnet som det alvorligste oljesølet i historien, spesielt i områder omkring Kuwait og Irak.
Årsaker til oljesølet
Den 23. januar 1991 åpnet Irakiske styrker kraner ved en oljeterminal og dumpet olje fra flere oljetankere i Persiabukten.
Guilford County
Guilford County er et fylke i den amerikanske delstaten Nord-Carolina.
8. divisjon fotball for menn 2014
8. divisjon fotball for menn 2014 var det niende nivået i norsk fotball 2014. Divisjonen bestod av én avdeling fra Akershus Fotballkrets, tre avdelinger fra Oslo Fotballkrets, samt vår- og høstavdeling i Vestfold Fotballkrets.
Eurostat
Eurostat er EUs statistikkontor, organisatorisk plassert som et generaldirektorat under Europakommisjonen. Kontorets oppgave er å utarbeide kvalitativt god sammenlignbar statistikk for EU-området og andre land EU naturlig ønsker å sammenligne seg med. Norge leverer data til Eurostat for de fleste statistikkområder, og har gjennom EØS-avtalen  plikter og rettigheter mht levering av data og utarbeiding av statistikk. Det foregår et utstrakt samarbeid mht. felles metode- og regelverk for statistikkproduksjonen.
Alt Eurostat publiserer av publikasjoner og databaser, er gratis tilgjengelig fra nettsidene. For veiledning i å finne fram i statistikken, er det opprettet et nettverk av veiledningstjenester i en rekke land. I Norge er det Statistisk sentralbyrås bibliotek og informasjonssenter som veileder. Tjenesten er gratis.
Lageweide gasskraftverk
Lageweide gasskraftverk er et gasskraftverk ved Utrecht i provinsen Nord-Holland i Nederland. Det har en installert produksjonskapasitet på 548 MW fordelt på 2 turbiner à 227-255 MW, og en toppbrenner på 66 MW. Anlegget ble ferdig i 1976–1995. Brenselstypen er naturgass. Operatøren er energiselskapet NUON.
De totale CO2-utslippene i 2008 var ca. 647 900 tonn, mens det samme årets kvote var 552 500 tonn.
Katarina Olofsdotter
Katarina Olofsdotter, eller Katarina Olsdotter (død 18. juli 1625 i Danzig) var en svensk nonne og abbedisse i Vadstena kloster. Katarina var den siste abbedissen i Vadstena og i Sverige før oppløsningen av samtlige svenske klostre ir 1595.
Liv og virke
Hennes bakgrunn er ubekreftet, men var muligens den Karin Olsdotter som ble opptatt som nonne i 1558, fikk sin provent i 1560 og var priorinne fra 1580.
Da sr Katarina Bengtsdotter Gylta døde i 1593, ble sr Katarina Olofsdotter valgt til hennes etterfølger av de ni fortsatt gjenværende birgittinernonnene, et valg som ble stadfestet av kung Sigismund. Samme år ble den siste nonnen innviet i Vadstena kloster.
I 1594 ble klosteret inspektert av hertug Karl og den lutherske biskopen, som krevde at dets medlemmer skulle overlate sin eiendom gh konvertere til lutherdommen, bie de nektet. Under sr. Katarina Olofsdotters ledelse reiste de fleste av dem i 1595 til et birgittinerkloster i Danzig i Polen, og Vadstena kloster var dermed stengt. De forlot Vadstena i 1595 og tilbragte vinteren i Söderköping innen de reite til det birgittinske datterklosteret «Triumphus Marie» i Danzig i Polen våren 1596.
Samtidige dokumenter regner opp de gjenværende nonnena per 1595, og hva som skjedde med dem ved klosterets stengning: Abbedissens medhjelper Elin Eriksdotter, samt Ingrid Jansdotter, Ingrid Persdotter, Ingeborg Persdotter og Margaretha Mattsdotter fulgte med henne til Polen. Ingegerd Månsdotter og Karin Johansdotter forble i Vadstena med 14 tjenere under fogdens overhøyhet, mens Kerstin Persdotter «blifver hos Lars Jönsson», Margreta Jacobsdotter «blifver hos Jon Larsson» og Anna Larsdotter «blifver hos Daniel Hansson». Av de tre sistnevnte, som åpenbart bosatte seg hos privatpersoner, ble en gift med en ung offiser som var kammersvenn til Karl IX og en annen ansatt som kammerjomfru hos Kristina av Holstein-Gottorp. Kun to nonner fikk forbli i selve klosteret. Karin Johansdotter fikk tillatelse til å bli, for å ta seg av klosterhaven, og, åpenbart, nonnen Ingegerd Månsdotter, som oppgis som «gammal». Hun hadde som sådan arbeidstittelen «nyckelpiga». Karin var gartner (trädgårdsmästare) i ti år, og var da den siste gjenværende nonne i Sverige.
Katarina Olofsdotter døde i klosteret i Danzig tretti år etter at hun hadde forlatt Sverige. Den siste av de nonner hun hadde ført med seg fra Sverige, Anna Larsdotter, døde i 1638.
Torviscosa kraftverk
Utslippene av CO2 i 2008 var på om lag 1.432.650 tonn, praktisk talt helt identisk med dette årets utslippskvote, og ørlite lavere enn 2007-utslippene.
Richard Hathwaye
Richard Hathwaye (aktiv i tiden 1597–22. april 1603) var en engelsk dramatiker. Svært lite er kjent om Hathwayes liv. Det er ingen bevis for at han var i slekt med en av samme navn, Richard Hathaway som var far til Anne Hathaway, hustru av William Shakespeare. Etter 1603 finnes det ingen flere spor etter Hathwaye.
Informasjon om Hathwayes karriere som dramatiker er avledet hovedsakelig fra papirene til Philip Henslowe. Hathwaye skrev 18 skuespill for Henslowe som ble satt opp av skuespillertroppen Admiral's Men og Worcester's Men på Rose Theater, både som forfatter alene og i samarbeid med andre som også skrev for Henslowe. Det første av disse, King Arthur (1597), er det eneste skuespill hvor han alene er kreditert for. Han hadde sannsynligvis skrevet et tid for scenen allerede ettersom Francis Meres viser til ham som om han var en veteran som dramatiker i 1598, og inkluderte ham blant de som «best for komedie».
Hathwaye skrev også rosende vers for John Bodenhams Belvidere, or the Garden of the Muses, som ble utgitt i 1600.
Bortsett fra hans vers i Belvedere er alle arbeider fra Hathwaye gått tapt, unntatt for den første delen av samarbeidet Sir John Oldcastle, bestilt som motskrift til den negative beskrivelsen av tittelfiguren i den opprinnelige versjonen William Shakespeares dramaer Henrik IV (Del 1) og Henrik IV (Del 2). Protester fra slektningene til den historiske John Oldcastle, en protestantisk martyr, synes å ha vært ansvarlig for både skrivingen av det korrigerende stykket om Oldcastle, og endringen av figuren «Oldcastle» til figuren «John Falstaff» i de senere versjonene av Shakespeares dramaer Henrik IV.
Titlene på de stykkene som ble skrevet av Hathwaye, enten alene eller i samarbeid med andre, er:
For Admiral's Men, 1598-1602:
For Worcester's Men, 1602-1603:
For Admiral's Men, 1603:
The Open Championship 1887
The Open Championship 1887 ble arrangert på Prestwick Golf Club i Prestwick, Ayrshire i Skottland i 1887.
Hinkelien Schreuder
Hinkelien Schreuder (født 13. februar 1984) er en nederlandsk svømmer, som spesialiserer seg i frisvømming. Hun representerte landet sitt under Sommer-OL 2012 i London, der hun tok sølv på 100 meter fri stafett. Hun har også et gull fra Sommer-OL 2008.
Halifax County (Nord-Carolina)
Halifax County er et fylke i den amerikanske delstaten Nord-Carolina.
Mexicantha
Mexicantha er en slekt av sommerfugler som hører til familien påfuglspinnere (Saturniidae).
Utseende
Middelsstore (vingespenn ca. 50 millimeter), brunlige eller brunrosa påfuglspinnere. Forvingen er litt tilspisset og har en mørk skråstrek som går fra bakkanten til vingespissen, midt i forvingen en litt udefinert, lys "krusedull"-tegning.
Utbredelse
Slekten er utbredt i Mexico.
Stortingsvalget 2013 i Lurøy
Stortingsvalget 2013 i Lurøy ble avholdt 9. september 2013 i Lurøy kommune i Nordland.
AMC
AMC kan vise til:
Terrorangrepene 11. september 2001
'''Terrorangrepene 11. september 2001''' var en rekke koordinerte terroranslag i USA.
Angrepet
Tirsdag den 11. september ble fire jetpassasjerfly kapret på vei til California fra flyplasser i USAs nordøst. Flyene var lastet med mellom 65 og 90 tonn med flydrivstoff (Jet A-1/Parafin).
Angrepet ble utført av 19 arabiske medlemmer av nettverket al-Qaida, ledet av ingeniøren Mohammed Atta. Forberedelsene til angrepet hadde foregått i flere år; blant annet hadde et tjuetalls medlemmer av al-Qaida studert ved amerikanske flyskoler.
Skader
Døde – I tillegg til de 19 kaprerne, døde 2,977 personer i terrorangrepet; alle 265 ombord på de fire flyene, 2,606 i tårnene og på bakken i Verdens Handelssenter og 125 i Pentagon. Blant de døde var 343 brannkonstabler og 71 politimenn.
Materielle skader – 25 bygninger på Manhattan ble skadet i forbindelse med angrepet, deriblant en kirke og to undergrunnsbanestasjoner. Alle syv bygninger som utgjorde Verdens Handelssenter kollapset i forbindelse med angrepet eller ble så hardt skadet at de måtte rives. Senere er det bestemt at ytterligere to bygninger skal rives. Ved angrepet på Pentagon ble en fløy av bygningen sterkt brannskadet og deler av den raste sammen.
Kaprerne
Det var nitten flykaprere, fem på hvert av flyene, unntatt det som styrtet i Pennsylvania som hadde fire. Blant kaprerne var det en i hver gruppe som hadde lært seg å fly nok til å styre flyet inn i en bygning. Femten av kaprerne var fra Saudi-Arabia, to fra Emiratene, en fra Egypt og en fra Libanon. I ettertid har det blitt hevdet at noen av kaprerne har blitt feilidentifisert, men så langt har disse påstandene blitt tilbakevist.
Ansvar
Kaprerne ble identifisert i løpet av noen få timer, det var mulig fordi de fleste ikke hadde gjort noe forsøk på å skjule sin identitet, men den viktigste kilden til informasjon var lederen Mohammed Attas bagasje som skulle være med American Airlines Flight 11, men som ble feilsendt til en annen flyplass. Kofferten inneholdt identiteten til alle de 19 flykaprerne, og annen viktig informasjon om deres planer, motiver og bakgrunn.
Ut fra kaprernes bakgrunn og annen informasjon var det naturlig å anta at islamske ekstremister sto bak angrepene, og terrornettverket al-Qaida ble utpekt til å være ansvarlige. Nettverkets leder Osama bin Laden gikk tidlig ut og benektet at de hadde hadde hatt noen befatning med angrepene, men innrømmet senere at det var en al-Qaida-aksjon.
Konsekvenser
Tvillingtårnene i Verdens Handelssenter fikk skader av flykollisjonene, men skadene var ikke så store at bygningene ville kollapset på grunn av dette alene. National Institute of Standards and Technology (NIST) slår fast at hadde det brannhemmende materialet blitt sittende på sentrale bygningskomponenter, så hadde bygningene stått den dag i dag. Det var med andre ord de etterfølgende brannene som var hovedårsaken til tårnenes kollaps, ikke flykollisjonene i seg selv. Begge kollapset etter henholdsvis 56 minutter for sørtårnet (WTC 2) og 102 minutter for nordtårnet (WTC 1). Pentagon ble også alvorlig skadet.
Sent på ettermiddagen kollapset også WTC 7 i Verdens Handelssenter, uten at årsaken er endelig klarlagt.
Tapstallene var 265 fra flyene, 2,606 i Verdens Handelssenter (inklusive 343 brannmenn som gikk inn i bygningene før de raste sammen) og 125 fra Pentagon. Tilsammen 2,996 døde som direkte følge av terrorangrepet, inkludert de 19 flykaprerne.
Like etter terrorangrepet bestemte president George Bush at USA skulle angripe Afghanistan som et første trinn i krigen mot terrorisme. Denne første krigen førte til at Taliban-regimet ble fjernet. USAs neste krig i kampen mot terrorisme var krigen i Irak som ble innledet første halvår 2003.
Yoshiko Yoshiizumi
Yoshiko Yoshiizumi (født Kasai 4. november 1980) er en japansk skihopper.
Hun debuterte i FIS-sammenheng med 11.-plass i et FIS-renn (kvinnenes Hoppuke) i Rastbüchl 19. februar 2003. Hennes beste plassering i kontinentalcupen (plast) er 5.-plass i Pöhla 11. august 2005. På snø er hennes beste plassering 6.-plass i Zaō 8. mars 2008. Sammenlagt i kontinentalcupen ble hun nummer 12 i sesongen 2005-06.
Under VM på ski 2011 i Holmenkollen kom hun på 12.-plass i normalbakke. Daniela Iraschko vant dette rennet, foran Elena Runggaldier og Coline Mattel.
Harnett County
Harnett County er et fylke i den amerikanske delstaten Nord-Carolina.
Grumsiner Forst
Grumsiner Forst/Redernswalde (tysk: Naturschutzgebiet Grumsiner Forst/Redernswalde) er et naturvernområde på 6157,89 hektar i den tyske delstaten Brandenburg. Området ligger mellom byene Angermünde i Landkreis Uckermark, Joachimsthal og kommunene Althüttendorf, Friedrichswalde og Ziethen (den siste i Landkreis Barnim). Området ble opprettet som natuvernområde samtidig med grunnleggelsen av biosfærereservatet Schorfheide-Chorin.
Det er vedtatt totalfredning for 847,91 hektar av naturvernområdet. En del av dette (590 hektar) er fra 2011 oppført på UNESCOs liste over verdensarven, under tittelen Bøkeurskog i Karpatene og gamle bøkeskoger i Tyskland.
Liste over vulkanske formasjoner på Io
Dette er en liste over vulkanske overflateformasjoner på Io, Jupiters tredje største måne, som har blitt godkjent for bruk av Den internasjonale astronomiske union. Formasjonene som er listet under er bare en del av det totale antallet kjente vulkanske formasjonene, men de resterende har ikke et offisielt godkjent navn.
Eruptive sentre
Erupitve sentre på Io er typisk steder hvor stor vulkansk aktivitet ble observert og karakerisert før de vulkanske landformene ble det. Koordinater, diameter og navnekilde kommer fra Den internasjonale astronomiske unions nettside for nomenklatur i solsystemet. Alle disse formasjonene har blitt observert som aktive vulkaner på Io.
Paterae
I 2006 ble betegnelsen catena, for vulkaner på Io med flere nedsenkninger, avviklet til fordel for flertallsformen paterae. Disse formasjonene er nå Tvashtar Paterae, Reshet Paterae og Mazda Paterae.
Lavastrømmer
Fluctūs (områder med lavastrømmer) på Io er oppkalt etter gudene for ild og torden i ulike mytologier, eller etter steder i gresk mytologi forbundet med Io. Koordinater, lengder og navnekilder kommer fra Den internasjonale astronomiske unions nettsted for nomenklatur i solsystemet. Merknader om hvorvidt pateraen har blitt observert som en aktiv vulkan av enten bakkebaserte astronomer, Hubble-teleskopet eller av ulike romsonder som har befunnet seg i eller nær det jovianske systemet kommer fra boken Volcanism on Io med mindre annet er anigtt.
Skjoldvulkaner
Skjoldvulkaner, eller tholi, på Io er oppkalt etter mytologiske figurer forbundet med ild eller med nymfen Io.
Lavakanaler
Lavakanaler som skjærer seg inn i det omkringliggende terrenget på Io bruker betegnelsen vallis.
Rundabranden
Rundabranden reiser seg rett opp fra havet, og utgjør det nesthøyeste punktet der den ligger nordvest på Rundefjellet. Sett fra Holmefjorden ser formasjonen ut som et trappetrinn, et motiv som har blitt et lett gjenkjennelig landemerke og symbol på kampen mot naturkreftene. I «Herøysongen» heter det blant annet: og Rundabranden stolt ur havet kneiser
Schnodig
Schnodig er et norsk synthpop-band med tre medlemmer: Per-Christian Nielsen, Christer Eriksen og Tollef Ladehaug. Nielsen og Eriksen har tidligere spilt sammen i et band med navnet In Vein. Nielsen og Ladehaug har felles bakgrunn fra et annet band; Anax Imperator. Schnodig har hatt en rekke konserter. Blant annet på ElektroStat-festivalen i Oslo og Oslo Pride. Bandet slapp i 2015 LP-en Nerver i en bunt.
Schnodig bidro med en egen versjon av «Noen å hate» i konkurransen rundt Raga Rockers-hyllesten Sannhet på boks.
I 2016 kom utgivelsen Nerver Vrengt Rundt – et digitalt album med remixer fra Nerver i en bunt – med bidrag av Morgan Lindstrøm/Kjersti Helene Larsen, Kant Kino og SKL (Eskild Trulsen).
Mongolia under Vinter-OL for ungdom 2016
Mongolia deltok under Vinter-OL for ungdom 2016 fra 12. februar til 21. februar 2016 i Lillehammer i Norge. Troppen besto av to utøvere.
On My Own (Les Misérables)
«On My Own» er en solo fra den engelskspråklige versjonen av musikalen Les Misérables. Claude-Michel Schönberg har komponert musikken, mens Herbert Kretzmer har skrevet teksten. Sangen fremføres av rollefiguren Éponine, og den er hennes hovedsang. Den er også blant de meste kjente sangene i musikalen. Sangen er tolket av en rekke artister og oversatt til mange språk. Den norske versjonen på bokmål heter «For meg selv», mens nynorskversjonen har tittelen «Berre eg».
Bakgrunn
Soloen var ikke en del av den opprinnelige franske versjonen som hadde premiere i 1980. Da den engelske versjonen ble skrevet, ble musikken til «On My Own» hentet fra den originale franske soloen «L'air de la misère» som ble sunget av rollefiguren Fantine. Videre ble Éponines originale franske solo, «L'un vers l'autre», fjernet i den engelske versjonen. Siden har «On My Own» blitt en av musikalens mest kjente sanger. Da en ny fransk versjon hadde premiere i 1991, ble «On My Own» bruk og oversatt til «Mon histoire» (min historie).
I sangen vandrer Éponine rundt i Paris' gater og reflekterer over sitt fattigslige liv og sin kjærlighet til rollefiguren Marius som er forelsket i Cosette. I sangen synger Éponine at hun elsker Marius, men at hun også innser at han kan leve uten henne, og at det ikke er noe håp om at de to noen gang kan bli sammen.
EOKA
EOKA (Εθνική Οργάνωσις Κυπρίων Αγωνιστών, Ethniki Organosis Kyprion Agoniston, gresk for National Organisation of Cypriot Fighters, noen ganger utvidet til Ethnikí Orgánosis Kipriakoú Agónos, Greek for National Organisation of Cypriot Struggle) var en gresk-kypriotisk, nasjonalistisk, militant motstandsorganisasjon som kjempet for kypriotisk selvstendighet fra Storbritannia, så vel som selvbestemmelsesrett og for en union med Hellas (enosis). Den eksisterte fra 1955 til 1959, da det ble avtalt selvstendighet for Kypros. Organisasjonen var ledet av Georgios Grivas.
Harmika
En harmika er en gjerdelignende eller terningsformet struktur som benyttes på buddhistiske stupaer, og som også kan anta en lukket boksform.
Haywood County (Nord-Carolina)
Haywood County er et fylke i den amerikanske delstaten Nord-Carolina.
Crato
Crato er en kommune i delstaten Ceará i nordøstregionen av Brasil.
Fon kirke
Fon kirke (Foden kirke) er en langkirke i stein fra 1100-tallet i Fon i Tønsberg kommune i Vestfold. Kirken er bygd i romansk stil. Den er nevnt første gang i 1359 i Biskop Eysteins jordebok, men vurderes å være fra første del av 1100-tallet. Fon er en av tre kirker i det tidligere Ramnes kommune og prestegjeld, sammen med Ramnes kirke og Vivestad kirke.
Kirken har klokketårn oppført 1839, men kirken har hatt klokketårn også tidligere. En del av døpefonten er i kalkstein, bevart fra middelalderen.